stanford-oval/wikipedia huggingface dataset:
קרי הילסון

| --- | --- |

 לידה:  5 בדצמבר 1982 (בת 41) דיקייטר, ג'ורג'יה, ארצות הברית
 שם לידה:  קרי ליין הילסון
 מוקד פעילות:  ארצות הברית 
 תקופת הפעילות:  מ-2001
 מקום לימודים:  אוניברסיטת אמורי, תיכון טאקר, Oxford College of Emory University 
 סוגה:  R&B, פופ, דאנס
 סוג קול:  סופרן 
 שפה מועדפת:  אנגלית 
 חברת תקליטים:  Interscope
 פרסים והוקרה:  פרס BET לאמן חדש (2009)  פרס רכבת הנשמה לאמן החדש בסול, R&B או ראפ (2009)  NAACP Image Award for Outstanding New Artist (2010) 
 www.kerihilson.com
 פרופיל ב-IMDb
 
קרי ליין הילסון (באנגלית: Keri Lynn Hilson; נולדה ב-5 בדצמבר 1982) היא שחקנית וזמרת-יוצרת אמריקאית בסוגות רית'ם אנד בלוז, פופ, ודאנס, זכתה בשני פרס גראמי. הילסון הוציאה לאור שני אלבומי סולו שזכו להצלחה גדולה, וזכתה לתהילה גם בזכות קריירת הכתיבה שלה, במסגרתה כתבה מספר להיטי פופ, כדוגמת "Gimme More" של בריטני ספירס ו-"Like a Boy" של סיארה.
קריירה מוזיקלית > 2001–2008: ככותבת וזמרת רקע

במהלך השנים האלה, הילסון כתבה מספר להיטים שהובילו אותה לקדמת הבמה. המפיק והזמר טימבלנד זיהה את הכישרון, ואף אירח אותה במספר שירים שלו, דוגמת "The Way I Are", שאף הגיע למקום הראשון במצעד הבילבורד הוט 100. בתקופה הזאת כתבה עשרות שירים, לאומנים דוגמת אומוריאן, קלי רולנד, סיארה, הפוסיקט דולז, בריטני ספירס, אשר, מרי ג'יי בלייג', לודאקריס, ונוספים. בנוסף, היא התארחה כזמרת רקע באלבום Blackout של בריטני ספירס. ב-2006, 2007 כיכבה במספר רב של קליפים, ביניהם של אשר, ושל ני-יו.
קריירה מוזיקלית > 2009–הווה: In a Perfect World...

אלבום הבכורה של הילסון, In a Perfect World..., יצא ב-24 במרץ 2009. הסינגל הראשון שיצא לאור מהאלבום היה "Energy", ואחריו עוד 6 סינגלים שונים, כשהבולטים בהם הם "Return the Favor" (הסינגל השני), "Knock You Down" (הסינגל הרביעי) ו-"I Like" (הסינגל ה-7 והאחרון). האלבום זכה להצלחה מסחרית גדולה מאוד, ולחשיפה תקשורתית גבוהה, במיוחד ברשתות החברתיות וביוטיוב. בארצות הברית האלבום הגיע במהרה למעמד אלבום זהב.
בעקבות נוכחותה התמידית בסצנת ה-R&B בראשית שנות ה-2000, הכירה הילסון אמנים בולטים ורבים בתעשיית המוזיקה. היא פנתה לרבים מהם, שיתארחו באלבומה. בין השאר, ככקולות רקע, מתארחים ליל ויין, טימבלנד, קניה וסט, אייקון, ניקול שרזינגר ונוספים. בנוסף, ג'סטין טימברלייק כתב עם הילסון את הסינגל החמישי מהאלבום, "Slow Dance". בשנת 2010, זכתה הילסון למועמדות בפרס גראמי לתגלית השנה.
בשנת 2010, הוציאה את האלבום No Boys Allowed. מתוך האלבום יצא הלהיט "Lose Control (Let Me Down)". שלושה סינגלים נוספים יצאו מתוכו והם "Breaking Point",‏ "Pretty Girl Rock" ו-"One Night Stand". שלושתם זכו להצלחה רבה ברחבי העולם והפכו ללהיטים.
בשנת 2017, לאחר שלא הוציאה סינגל במשך שבע שנים, השתתפה בשיר "Beautiful". שלוש שנים לאחר מכן, השתתפה בשיר נוסף, "Nominate".
דיסקוגרפיה > אלבומי אולפן

2009: In a Perfect World...
2010: No Boys Allowed
פרשת הדקבריסטים

| --- | --- |

 סוגה:  דוקו-דרמה
 יוצרים:  מקסים בספאלי
 כותבים:  אולגה יליסייבה
 בימוי:  מקסים בספאלי
 ארץ מקור:  רוסיה 
 שפות:  רוסית
 מספר עונות:  1 
 מספר פרקים:  2 
 הפקה
 מפיק:  ולרי באביץ' ולאד ריאשין
 חברת הפקה:  Star Media Babich Design
 אתר צילומים:  מחוז מוסקבה 
 אורך פרק:  52 דקות
 שידור
 רשת שידור:  ערוץ 1
 תקופת שידור מקורית:  17 בדצמבר 2017 – הווה
 
"פרשת הדקבריסטים" (ברוסית: Дело Декабристов) היא מיני-סדרת טלוויזיה, דוקו-דרמה רוסית, שעלתה לשידור בערוץ הראשון, במלאת 192 שנים למרד הדקבריסטים, בדצמבר 2017.
תיאור

בבוקר 14 בדצמבר 1825 נציגי בתי האצולה של רוסיה התאספו בכיכר הסנאט בסנקט פטרבורג ופתחו במרד נגד הצאר. לקראת ערב, לאחר משא ומתן לא מוצלח וירי לעבר המפגינים הכל נגמר.
מארגני המרד, שיכונו בהמשך דקבריסטים, נעצרו ונשפטו באשמת בגידה במולדת. חמישה מהם הוצאו להורג בתלייה, האחרים הוגלו לעבודות פרך בסיביר. מטרת המרד לא הושגה, אם כי התוותה את הכיוון הפוליטי והחברתי לחצי המאה הבאה.
הסרט דן בשאלה מה רצו אותם אלה שכונו דקבריסטים ומי נאלץ לשלם על זה? מדוע אלכסנדר הראשון לא התייחס ברצינות לדרישותיהם? האם מושל סנקט פטרבורג מילורדוביץ' נרצח במקרה? מדוע ביום המרד מאות נהרגו? מדוע מעורבותו של ניקולאי הראשון ריככה את עונשם של הקושרים?
צוות השחקנים

ארטיום יפרמוב — הקיסר ניקולאי הראשון
אנטון בגמט — אלכסנדר בנקנדורף
פיוטר לויקו — סרגיי טרובצקוי
ולדימיר קוזנצוב — קונדראטי רילייב
פיודור סמוליאנינוב — פאבל פסטל
ולדיסלב דמיאננקו — פיוטר קחובסקי
אלכסיי יאנקו — אלכסנדר יאקובוביץ'
אולג קראבצ'נקו — אלכסנדר בולאטוב
אנדריי בלאגוסלבנסקי — מיכאיל מילורדוביץ'
מריה אולייניקובה — הקיסרית אלכסנדרה פיודורובנה
סטפן פיבקין — ניקולאי בסטוז'ב
יורי קונובאלוב — ניקולאי מורדווינוב
ירוסלב בולאבין — אלכסנדר אודוייבסקי
ציון חיים רקח

| --- | --- |
אין תמונה חופשית
 לידה:  1835 תקצ"ה טריפולי 
 פטירה:  1910 (בגיל 75 בערך) תר"ע 
 מקום פעילות:  טריפולי, לוב
 תקופת הפעילות:  ?–1910 
 בני דורו:  ר' חיים פלאג'י, ר' חיים בנימין פונטרימולי, ר' יעקב רקח
 חיבוריו:  ראשון לציון, חידושים
 
הרב ציון חיים רקח (טריפולי ה'תקצ"ה (1835) - ה'תר"ע (1910), רב ומחבר ספר ראשון לציון - חידושים.
ביוגרפיה

נולד בטריפולי שבלוב לרב שלמה רקח, שהיה נינו של הרב מסעוד חי רקח מחבר הספר מעשה רקח על הרמב"ם. אחיו היה ר' יעקב רקח.
שימש כגבאי קופת רבי מאיר בעל הנס וקופת רבי שמעון בר יוחאי בטראבלס (טריפולי). בימי המאורעות שעברו על החיים בארצות אשכנז[דרושה הבהרה] כשהיו עוברים בעיר טראבלס לנסוע לערים אחרות היה ר' ציון רקח בעזרת בנו ומתנדבים נוספים אוספים עבורם מזון ומחיה.
במכתב ששלחו לו רבני צפת בה' באלול תר"ס בעניין מימון האלמנה שרה אדאדי אשתו של ר' אברהם חיים אדאדי כתבו עליו: "יקרת פנים מאירות הגבאי הנאמן, זרע המיומן, משכיל להימן, דחיל ומוקיר רבנן, ואיהו גופיה צורבא מרבנן, ביתו בית ועד לחכמים, צדיק תמים, מעלת הרב הכולל, להודות ולהלל כמהר״ר ציון חיים רקח נרו יאיר".
שני בנים היו לו: חוואטו רקח ומאיר רקח. בנו מאיר רקח נפטר בחייו בי"ב בחשוון ה'תרמ"ב (1882), אסון זה מוזכר בספר "מים חיים" לרבי יעקב מימון: "דרוש שנים עשר אשר דרשתי על מות לבן רך וטוב המדוכה ביסורין כבוד הרב מאיר רקח נ"ע בנו של ידין החכם ושלם זרע קודש אח' עצמי כבוד מורנו הרב ציון רקח נר"ו אשר נלקח לבית עולמו ביו שנים עשר לחודש מר חשוון אעלה בתמר לפ"ק יהי רצון תהא מנוחתו כבוד וחיים לכל ישראל שבק אמן כן יהי רצון".
עסק רבות בענייני הציבור והיה מאסף בעצמו בכל יום שבת ילדים לקרוא תהילים ב"חברת דוד המלך" שאותה ייסד.
נכדו הוא ר' גבריאל רקח.
ספריו

ראשון לציון - חידושים.
חידושים שנדפסו בסוף הספר פרסומי ניסא לאחיו ר' יעקב רקח.
חידושים שנדפסו בסוף הספר דרך חיים לאחיו ר' יעקב רקח.
חידושים שנדפסו בסוף הספר טוב להודות לאחיו ר' יעקב רקח.
הערות שוליים

↑  בנו של ר' ברוך רקח בן ר' יצחק בן ר' מסעוד חי רקח.
↑  יעקב משה טולדנו, אוצר גנזים, פח.
קורסאייר אינטרנשיונל

קורסאייר אינטרנשיונל (באנגלית: Corsair International) היא חברת תעופה צרפתית לטיסות סדירות, החברה בברית חברות התעופה TUI איירליינס. בסיסה נמצא בנמל התעופה אורלי שבפריז.
תולדות החברה

החברה נוסדה בתחילת 1981 והחלה את טיסותיה ב-17 במאי באותה שנה בשם קורסאייר אינטרנשיונל. בשנת 1991 שינתה החברה את שמה לקורסאייר. בשנת 2000 נקנתה החברה על ידי חברת התיירות הגדולה TUI AG ושמה שונה לקורסאיירפליי. במרץ 2012 שינתה החברה את שמה לקורסאייר אינטרנשיונל שוב.
צי המטוסים

צי המטוסים של החברה נכון לאוגוסט 2020:
| כלי טיס | בצי | בהזמנה | נוסעים> J | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A330-200 | 1 | — | 26 | 278 | 304 |  |
| איירבוס A330-300 | 4 | — | 26 | 334 | 360 |  |
| איירבוס A330-900neo | 1 | 4 | אין מידע | אין מידע | 352 |  |
| סה"כ | 6 | 4 |  |  |  |  |
פעילות החברה בישראל

החברה הפעילה טיסות שכר בתדירות משתנה בין טיסה אחת ל-2 שבועיות בין נמל התעופה אורלי לנמל התעופה בן-גוריון. הטיסות בוצעו לרוב במטוסי איירבוס A330-200.
הערות שוליים

↑  פרטי צי המטוסים של קורסאייר אינטרנשיונל, באתר airfleets.net (באנגלית)
| TUI איירליינס |
| --- | --- | --- |
| חברות | TUI fly הולנד • קורסאייר אינטרנשיונל • TUI fly בלגיה • TUIfly גרמניה • TUI איירווייז • TUIfly נורדיק |  |
| חברות היסטוריות | האפאג לויד פלוג • jet4you • תומאסון פליי |  |
צייטגבר

צייטגבר (מגרמנית: Zeitgeber, "קוצב זמן") הוא אות חיצוני המסנכרן את שעונו הפנימי של היצור החי למחזורי האור והחושך של כדור הארץ, הנמשכים כ-24 שעות. הצייטגבר המשפיע ביותר על בעלי חיים וצמחים הוא האור. בין הצייטגברים האחרים ניתן למצוא טמפרטורה, יחסים חברתיים, נטילת תרופות ודפוסי אכילה או שתייה.
כדי לשמור על סינכרון בין השעון הפנימי ולסביבה, הצייטגבר מעודד שינויים במרכיבים המולקולריים של השעון כך שיתאימו לשלב המתאים במחזור היומי של 24 שעות בתהליך הנקרא "אימון" (Entrainment).
המונח צייטגבר נכנס לעגה המדעית כאשר יורגן אשוף (Aschoff), אחד מהאבות המייסדים של ענף הכרונוביולוגיה, טבע אותו בשנות ה-60 של המאה ה-20. כיום זהו המונח המקובל בספרות המדעית בתחום זה.
ראו גם

שעון צירקדיאני
הגרעין העל-תצלובתי
שעון אינפראדיאני
שעון אולטראדיאני
מלטונין
ניקטינסטיה
הערות שוליים

↑  [ Basic Science Review on Circadian Rhythm Biology and Circadian
Sleep Disorders http://www.annals.edu.sg/PDF/37VolNo8Aug2008/V37N8p662.pdf ]
ערך זה הוא קצרמרבנושא פיזיולוגיה. אתם מוזמנים לתרום לוויקיפדיה ו.
קוהאננוזאורוס

| קוהאננוזאורוס |
| --- | --- |
איור משוער של קוהאננוזאורוס  בהשוואה לאדם
תקופה
יורה תיכון 167.7–161.2 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: מטריאכאנטוזאוריים
סוג:: קוהאננוזאורוס
מין:: Xuanhanosaurus qilixiaensis
שם מדעי
 Xuanhanosaurus

קוהאננוזאורוס (שם מדעי: Xuanhanosaurus; מילולית: "הלטאה של קוהנאן (אנ')") הוא סוג של דינוזאור תרופוד ממשפחת המטריאכאנטוזאוריים שחי במשך היורה לפני 167.7 עד 161.2 מיליון שנה. המאובנים שלו התגלו בתצורת שאשימיאו (אנ') שבסצ'ואן בסין ותוארו בשנת 1984 בידי החוקר דונג ג'ה-מינג (Dong Zhiming). הסוג הכיל מין יחיד - Xuanhanosaurus qilixiaensis.
הקוהאננוזאורוס היה תרופוד גדול באורך 4.5 מטרים ומשקל של 250 קילוגרם והיו לו גפיים קדמיות חזקות באורך 65 סנטימטרים בקירוב. מבנה עצמות המסרק של כפות רגליו הקדמיות היו כל כך חזקות שדונג ג'ה-מינג האמין שהוא הילך על ארבע רגליים, זאת בניגוד לרוב התרופודים (למעט הספינוזאורוס) שנעו על שתי רגליים וכך יכלו לרוץ במהירות גדולה. אך לא כל החוקרים מסכימים עם כך וטוענים שהגפיים האחוריות יכלו להזדקף ביעילות למרות המבנה הכבד יותר שאולי נועד להרוג טרף קטן.
הדינוזאור נמצא בתצורת שאשימיאו לצידם של דינוזאורים רבים שהתקיימו במשך היורה התיכון ביניהם: אגיליזאורוס, הואיאנגוזאורוס, טואוג'יאנגוזאורוס, אומייזאורוס, ממנצ'יזאורוס, גסוזאורוס, יאנגצ'ואנוזאורוס, סינרפטור ועוד רבים. דינוזאור זה היה טורף-על ונראה שניזון מדינוזאורים קטנים ממנו, ייתכן תוך מארב מוסווה לטרף איטי.
פרסי ZD

| --- | --- |
 תיאור:  פרס שנתי בתחום המוזיקה הפופולרית בעקבות המצעד
 מדינה:  ברית המועצות ברית המועצות רוסיה רוסיה
 הגוף המעניק:  הקומסומולץ המוסקבאי
 תקופת הפרס:  1975–הווה (כ־49 שנים)
 mk.ru/culture/zd
 
זבוקובאיה דורוז'קה (ברוסית: Звуковая Дорожка, "שביל קולי") הוא מצעד הלהיטים הוותיק ביותר ברוסיה.
המצעד נוסד בסתיו 1975 ופורסם מדי חודש בעיתון הקומסומולץ המוסקבאי מאז 1977. המצעד נקרא גם ZD Awards, הוא מכיל להיטים רוסים ובינלאומיים כאחד. מאז 2003 הוא מוצג בטקס באולמות קונצרטים ונחשב לאחד מפרסי המוזיקה הרוסית הגדולים והחשובים.
היסטוריה

המייסד והמנחה הראשון של זבוקובאיה דורוז'קה היה יוריי פילונוב, שיצר את הטור הראשון בסתיו 1975. הטור הודיע לקהל על האמנים הסובייטים הקיימים וכמה כוכבים זרים (ככלל, ממדינות סוציאליסטיות).
אחת הרשימות לגיליון הראשון הוקדשה לדיסק החדש של אנה גרמן.
בשנת 1977 קיבלו הקוראים לראשונה את האפשרות להביע את העדפותיהם בכתיבה. בהתבסס על סקרי הקהל, "מצעד הלהיטים" הראשון נערך ופורסם (לימים שונה שמו ל"מצעד הלהיטים של זבוקובאיה דורוז'קה").
מצעד הלהיטים משנת 1977 כלל 9 שירים של הזמרת אלה פוגצ'ובה. גיבורי רשימות הפופולריות של סוף שנות השבעים ותחילת שנות השמונים היו גם ולרי לאונטייב, יעק יואלה, יורי אנטונוב, איבו ליננה, מיכאיל בויארסקי, רוזה רימבאייבה, סופיה רוטרו, פסניארי, וסיוליה רביאטה, אירינה אוטייבה, אבבא ואחרים.
טקס הענקת הפרסים הראשון שהתבסס על תוצאות משעל הקורא "זבוקובאיה דורוז'קה" נערך בינואר 2003 בארמון הקרמלין הממלכתי.
1976

אלה פוגצ'ובה
אלכסנדר גראדסקי
1978

אלה פוגצ'ובה
סופיה רוטרו
רוזה רימבאייבה
אירינה פונארובסקאיה
ולנטינה טולקונובה
יעק יואלה
אלכסנדר גראדסקי
לב לשצ'נקו
מיכאיל בויארסקי
רינת איברגימוב
פסניארי
אריאל
וסיוליה רביאטה
לייסיאה פסניה
סיניה פטיצה
1979

אלה פוגצ'ובה
טטיאנה אנציפרובה
קסניה גיאורגיאדי
סופיה רוטרו
אירינה פונארובסקאיה
יעק יואלה
מיכאיל בויארסקי
אלכסנדר גראדסקי
איגור איבנוב
לב לשצ'נקו
פסניארי
ארקס
להקה של סטס נמין
לייסיאה פסניה
משינה ורמני
1980

אלה פוגצ'ובה
סופיה רוטרו
טטיאנה אנציפרובה
קסניה גיאורגיאדי
ז'אנה רוז'דסטבנסקאיה
ולרי לאונטייב
יורי אנטונוב
יעק יואלה
ניקולאי גנתיוק
מיכאיל בויארסקי
משינה ורמני
ארקס
להקה של סטס נמין
זודיאק
אוטוגרף
1981

אלה פוגצ'ובה
סופיה רוטרו
טטיאנה אנציפרובה
קסניה גיאורגיאדי
ז'אנה רוז'דסטבנסקאיה
יעק יואלה
יורי אנטונוב
ולרי לאונטייב
אלכסנדר גראדסקי
אנדריי מקרביץ'
1982

אלה פוגצ'ובה
סופיה רוטרו
גינטרה יאוטקייטה
אדיתה פייכה
ז'אנה רוז'דסטבנסקאיה
יורי אנטונוב
ולרי לאונטייב
יעק יואלה
סרגיי בליקוב
אנדריי מקרביץ'
משינה ורמני
זמלניאה
מוסקבה
אוטוגרף
קרויז
1983

אלה פוגצ'ובה
אני וסקי
לריסה דולינה
סופיה רוטרו
ז'אנה רוז'דסטבנסקאיה
יורי אנטונוב
איבו לינה
סרגיי בליקוב
גונאר גרפס
ולדימיר קוזמין
דינמיק
אקווריום
אוטוגרף
דיאלוג
רוייה
1984

אלה פוגצ'ובה
אני וסקי
סופיה רוטרו
מריו ליאניק
לודמילה סנצ'ינה
ולרי לאונטייב
יורי אנטונוב
מיכאיל בויארסקי
אלכסנדר בריקין
יעק יואלה
זמלניאה
משינה ורמני
קרויז
דינמיק
אוטוגרף
1985

אלה פוגצ'ובה
קטיה סמנובה
אני וסקי
סופיה רוטרו
מריו ליאניק
ולרי לאונטייב
ולדימיר קוזמין
אלכסנדר בריקין
אנדריי מקרביץ'
ארתור מיחייב
אוטוגרף
משינה ורמני
זמלניאה
פורום
הלהקה של ולדימיר קוזמין
1986

אלה פוגצ'ובה
ז'אנה אגוזארובה
סופיה רוטרו
קטיה סמנובה
קארה קאוקס
ולרי לאונטייב
אנדריי מקרביץ'
הלהקה של ולדימיר קוזמין
אלכסנדר בריקין
סרגיי סרצ'ייב
משינה ורמני
אוטוגרף
אקווריום
1987

אלה פוגצ'ובה
ז'אנה אגוזארובה
לאימה ואיקולה
אלנה סוקולובה
קטיה סמנובה
ולדימיר קוזמין
דמיטרי ורשבסקי
ולרי לאונטייב
אנדריי מקרביץ'
ולדימיר פרסניאקוב ג'וניור
צ'ורנויה קופה
משינה ורמני
סקרט
דינמיק
נוטליוס פומפיליוס
1988

אלה פוגצ'ובה
ז'אנה אגוזארובה
לריסה דולינה
נסטיה פולבה
נטליה גולקינה
ולדימיר קוזמין
ויאצ'סלב בוטוסוב
אלכסנדר סרוב
נוטליוס פומפיליוס
דינמיק
צ'ורנויה קופה
1989

אלה פוגצ'ובה
נטליה גולקינה
אירינה אלגרובה
טטיאנה אווסיינקו
סבטלנה רזינה
דמיטרי מליקוב וז'ניה בלאוסוב
דמיטרי ורשבסקי וקונסטנטין פחומוב
ולדימיר קוזמין, ויקטור צוי
לסקובי מאי
אלקטרוקלוב
קינו
1990

אירינה אלגרובה
נטליה גולקינה
סבטלנה רזינה
אלה פוגצ'ובה
טטיאנה אווסיינקו
ויקטור צוי
דמיטרי מליקוב
סשה חלופקוב; רומא ז'וקוב
אולג גזמנוב; אנדריי דרזבין
ולרי לאונטייב
ליובה
קינו
קאר-מן
1991

אירינה אלגרובה
נטליה גולקינה
סבטלנה רזינה
אלה פוגצ'ובה
טטיאנה אווסיינקו
ויקטור צוי
בוגדן טיטומיר
אולג גזמנוב
טכנולוגיה
קינו
קאר-מן
הערות שוליים

↑  http://pesnyagoda.my1.ru/1976_79.html
↑  http://pesnyagoda.my1.ru/1980_82.html
↑  http://pesnyagoda.my1.ru/1985_87.html
1 2  http://pesnyagoda.my1.ru/1988_91.html
קורמורן הכף

| קורמורן הכף |
| --- | --- |
 קורמורן הכף
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן הכף
שם מדעי
 Phalacrocorax capensis ‏ספרמן, 1789
תחום תפוצה


קורמורן הכף (שם מדעי: Phalacrocorax capensis) הוא מין של עוף ימי מהסוג קורמורן החי לחופי אפריקה הדרומית. חלק מהחוקרים רואים בו בן לסוג קורמורן כחול-עין.
קורמורן זה מצוי מדרום נמיביה במערב, שם הוא נוהג לקנן ומצוי עד נהר קונגו בצפון ועד דרום אפריקה ומוזמביק במזרח. לרוב הוא מצוי סביב חופים רדודים בהם הדיג טוב עם זאת הוא נמצא בסכנת הכחדה.
אורכו של הקורמורן 61 עד 64 סנטימטרים, מוטת כנפיו כ-109 סנטימטרים בממוצע ומשקלו 1,155 עד 1,306 גרם בממוצע. הקורמורן בעל נוצות שחורות או חומות כהות ובעל מקור אפור ודק עם שק צהוב מתחתיו. בעונת הרבייה הוא מצמיח נוצות מעט יותר ארגמניות וצהובות. הקורמורן מעופף חלש יחסית, אך שחיין וצוללן מוצלח המשתמש בכנפיו ורגליו הארוכות בעלות קרומי השחייה כמשוטים העוזרים לו לנוע במים.
הוא אוכל בעיקר דגים כמו סרדיניים (ובעיקר סרדין דרום אמריקאי), עפייניים וצלופחוליים החיים בקבוצות גדולות. לרוב הוא צד לבדו אך במקרים מסוימים נצפה בציד משותף.
הטורפים של הקורמורן הם תן שחור גב האורב למושבות רבייה של הקורמורן וחוטף פרטים לא זהירים והביצים והצעירים נטרפים בידי שחפי קלפ, שקנאים מצויים ואף קורמורנים גדולים. הצעירים הלומדים לשחות נטרפים גם בידי כרישים ואריות ים הממתינים להם.
הערות שוליים

↑  קורמורן הכף באתר הרשימה האדומה של IUCN
קרי בלאקשיר

| --- | --- |

בלאקשיר בשנת 2020 במדי אוניברסיטת פלורידה
 לידה:  28 בינואר 1997 (בן 27) אורלנדו, פלורידה, ארצות הברית 
 עמדה:  פאוור פורוורד, סנטר
 גובה:  2.08
 מספר:  15
 מכללה:  וירג'יניה טק (2015–2019)   אוניברסיטת פלורידה (2019–2020)
 דראפט:  לא נבחר, 2020
 קבוצות כשחקן
 2020–2021 2021–:  הפועל גלבוע גליל גלאטסראיי
 
קרי בלאקשיר ג'וניור (באנגלית: Kerry Blackshear Jr.; נולד ב-28 בינואר 1997) הוא כדורסלן אמריקאי, המשחק בעמדת הפאוור פורוורד והסנטר בגלאטסראיי.
קריירת תיכונים ומכללות

אביו של בלאקשיר, קרי בלאקשיר האב, שיחק באוניברסיטת סטטסון, שם הגיע למקום השני בקלעי כל הזמנים של המכללה ונבחר לשחקן העונה בשנתו האחרונה. אימו, למיליה פורד בלאקשיר, שיחקה גם היא כדורסל וסיימה שלישית בריבאונדים בכל הזמנים של קבוצת הנשים של אוניברסיטת סטטסון. בלאקשיר הלך בעקבות הקריירה של אביו ברחבי אירופה שם שיחק בקבוצות עד שהגיע לתיכון במיינארד אוונס שבעיר הולדתו באורלנדו שבפלורידה. בלאקשיר דורג בארבעה כוכבים במחזור 2015 של התיכונים על פי יכולתו, ודורג על ידי 247Sports בתור הפאוור פורוורד ה-25 בטיבו במחזור זה וכשחקן ה-88 בטיבו מכל העמדות.
בעונתו הראשונה במכללת וירג'יניה טק, בלאקשיר עלה מהספסל וקלע 6.2 נקודות בממוצע למשחק. בעקבות פציעה של בלאקשיר בכף הרגל, הוא נאלץ לפספס את כל העונה השנייה שלו במכללה. הוא חזר עונה לאחר מכן והעמיד ממוצעים של 12.5 נקודות ו-5.9 ריבאונדים למשחק.
ב-30 בינואר 2019, לאחר שחברו לקבוצה, ג'סטין רובינסון, נפצע ברגלו, בלאקשיר חיפה על חסרונו וקלע 29 נקודות והוריד 9 ריבאונדים בניצחון על אוניברסיטת פיטסבורג. בעונתו השלישית, רשם בלאקשיר ממוצעים של 14.9 נקודות, 7.5 ריבאונדים ו-2.4 אסיסטים למשחק, כשהוא קולע ב-50.8 אחוזים מהשדה ו-33.3 אחוזים לשלוש. בעקבות יכולתו נבחר בלאקשיר לחמישייה הראשונה של העונה בליגה. בלאקשיר הוביל את וירג'יניה טק לטורניר אליפות המכללות, וקלע 18 נקודות, הוריד 16 ריבאונדים, מסר 5 אסיסטים וחסם פעמיים בהפסד לאוניברסיטת דיוק. בתום העונה הודיע בלאקשיר על התמודדותו לדראפט ה-NBA ‏2019, אך זמן קצר לאחר מכן הודיע כי הוא מסיר את התמודדותו וימשיך עונה נוספת במכללות. ב-26 ביוני 2019, הודיע בלאשקיר שיעבור לאוניברסיטת פלורידה.
במשחקו הראשון במכללה, קלע בלאשיר 20 נקודות והוריד 10 ריבאונדים בניצחון מכללתו 59–74 על אוניברסיטת פלורידה הצפונית. ב-4 בינואר 2020, בלאקשיר קלע 24 נקודות והוריד 16 ריבאונדים בניצחון 98–104 על אוניברסיטת אלבמה לאחר שתי הארכות, במהלכה פלורידה חזרה מפיגור 21 נקודות, מה שהיה לקאמבק הגדול ביותר בתולדות המכללות. במהלך המשחק האחרון של העונה מול אוניברסיטת קנטקי, פרק בלאקשיר את כף ידו השמאלית. בעונתו האחרונה במכללות, הוא העמיד ממוצעים של 12.8 נקודות ו-7.5 ריבאונדים בממוצע למשחק, ונבחר לחמישייה השנייה של העונה.
קריירה מקצועית

ב-9 באוגוסט 2020, לאחר שלא נבחר בדראפט ה-NBA, חתם בלאקשיר בהפועל גלבוע גליל מהליגה הישראלית.בשנת 2021 עבר לשחק בקבוצת גלאטסראיי בטורקיה.
הערות שוליים

↑  אור שקדי‏, גלבוע/גליל החתימה את קלי בלקשיר, מכבי חיפה את ארון ואלדז, באתר וואלה, 9 באוגוסט 2020
קורמורן יפני

| קורמורן יפני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן יפני
שם מדעי
 Phalacrocorax capillatus ‏טמינק ושלגל, 1850
תחום תפוצה


דייג יפני עם קורמורנים מאולפים לצידו.
קורמורן יפני (שם מדעי: Phalacrocorax capillatus) הוא מין של עוף ימי ממשפחת הקורמורניים המצוי במזרח אסיה מטאיוואן וקוריאה דרך יפן, סין ועד לדרום המזרח הרחוק הרוסי. מין זה ידוע ביפן כשאילפו אותו לדוג.
קורמורן זה מגיע לאורך ממוצע של 81–92 ס"מ, בעל מוטת כנפיים של 152 ס"מ בממוצע ומשקלו 2.3 עד 3.35 ק"ג, כשהזכרים גדולים יותר. צבע הקורמורן שחור בעל מקור דק צהוב ועיניים ירוקות. הקורמורן בעל תעופה מגושמת מעט אך צולל טוב מתחת למים. פרטים רבים מתקהלים יחדיו בצוקים וחופים שונים בעונת הרבייה.
בתרבות

קורמורנים מאולפים משמשים לאורך יפן לדיג, דבר הידוע בתרבות במספר אזכורים כמו "דיג קורמורנים בנהר נגארה" (אנ'), בו אנשי המשמר הקיסרי השתמשו כדי לצוד את הדג "Ayu" (אנ'). קורמורנים אלה דגים מתחת למים בין סלעים אך עקב טבעת על צווארם הם אינם מסוגלים לבלוע בשלמותו דג גדול (אך עדיין יכולים לאכול דגים קטנים).
הערות שוליים

↑  קורמורן יפני באתר הרשימה האדומה של IUCN
קורמורן הודי

| קורמורן הודי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן הודי
שם מדעי
 Phalacrocorax fuscicollis ‏סטפנס, 1826
תחום תפוצה


קורמורן הודי (שם מדעי: Phalacrocorax fuscicollis) הוא מין של קורמורן בינוני בגודלו החי לאורך תת-היבשת ההודית ומזרחה עד לתאילנד וקמבודיה. לעיתים הוא מבלבל עם המין קורמורן ג'אווה (Microcarbo niger), אף שהוא גדול יותר, בעל עיניים כחולות ומקור קצר יותר בעל קצה מתעקל.
מאפיינים

הקורמורן מגיע לאורך ממוצע של 63 ס"מ ולמשקל ממוצע של 790 גרם. שני הזוויגים דומים ללא דו-צורתיות זוויגית. הוא בעל נוצות שחורות עם גרון בצבע ירוק-זית, גב בצבע חום-ברונזה ורגליים שחורות. המקור קצר וצהוב כהה בעל עיקול בולט והעיניים כחולות.
מין קורמורן זה מצוי לרוב לאורך גדות מים מתוקים כמו גדות נהר וביצות לחות ברחבי הודו וסביבותיה אף שהוא מצוי גם בשפכי נהרות ובין מנגרובים ובהם הוא צד דגים במים הרדודים. הוא מקנן על העצים ועונת הרבייה תלויה ביותר בגשמים, כשהנקבות מטילות בין 3 ל-5 ביצים ירוקות-כחלחלות. הקורמורנים מקננים במושבות פזורות יחד עם קורמורנים אחרים, חסידות ושאר עופות מים.
הערות שוליים

↑  קורמורן הודי באתר הרשימה האדומה של IUCN
פרשת הגנרלים

פרשת הגנרלים הייתה מערכה של המשרד לביטחון המדינה נגד מפקדים בולטים בצבא האדום שנוהלה בשנים 1946-1948 בניהולו של שר המשרד ויקטור אבאקומוב. המערכה החלה לפי ההנחיה הישירה של יוסיף סטלין. בשנת 1954 במהלך משפטו טען אבאקומוב שלא קיבל שום החלטות בנושא ופעל לפי ההנחיות מפורשות של סטלין.
ניתן להבחין במספר פרשיות נפרדות.
פרשת חיל האוויר ותעשיית התעופה

ההשערה הנוכחית[דרוש מקור] שתחילת הפרשה הייתה בתלונה של ואסילי סטלין שהיה מפקד בחיל האוויר הסובייטי וטען שחיל האוויר מקבל מהתעשייה מטוסים פגומים. בנוסף לכך, ב-6 בספטמבר 1945 אלכסנדר יאקובלב כתב לסטלין על כך שקיים פיגור בפיתוח מטוסי סילון והאשמים בכך הם פקידים בכירים במשרד לתעשיית התעופה שבה כיהן כסגן שר. סטלין העביר את התלונה לאבאקומוב לבדיקה. המעצרים החלו בתחילת 1946 וב-11 במאי 1946 נערך משפט שהסתיים כבר באותו יום בקביעת עונש לנאשמים:
אלכסי שקורין - השר לתעשיית התעופה נשפט ל-7 שנות מאסר. זוכה מכל אשמה בשנת 1953 ומונה לסגן ראשון לשר תעשיית התעופה.
אלכסנדר רפין - המהנדס ראשי וסגן מפקד חיל האוויר נשפט ל-6 שנות מאסר. שוחרר בשנת 1952 וזוכה מכל אשמה בשנת 1953. המשיך לכהן בתפקידים בכירים.
אלכסנדר נוביקוב - מפקד חיל האוויר נשפט ל-6 שנות מאסר. זוכה בשנת 1953 ומונה לסגן מפקד חיל האוויר.
ארבעה עובדים בכירים נוספים במשרד לתעשיית התעופה נשפטו ל-2–4 שנות מאסר. כולם זוכו מכל אשמה בשנת 1953.
פרשת השלל

| --- | --- |
 :  ראו גם – יחידות התגמול הסובייטיות
מטרת הפרשה היה להרחיק מגאורגי ז'וקוב את עוזריו הבכירים. הסיבה הרשמית לתחילת הפרשה היה חקירה בנושא של העברת שלל גרמני לידיים פרטיות ללא אישורים. בכך הואשמו מפקדים בכירים בצבא האדום ובראש ובראשונה ז'וקוב עצמו. האשמות נגד ז'וקוב התבססו על הודעת מרשל נוביקוב שנעצר עוד בשנת 1946 ומידע שהעביר ניקולאי בולגנין ליוסיף סטלין על קרונות רכבת עם רכוש שונה שמועבר מגרמניה הכבושה לביתו של ז'וקוב. ז'וקוב זומן לבירור ב-1 ביוני 1946, פוטר מתפקיד מפקד חיל היבשה ונשלח להרי אורל בתוך מפקד פיקוד.
בנוסף לכך נעצרו עוזריו וחבריו:
גנרל ואסילי טרנטייב, עוזר למשימות מיוחדות ליד גאורגי ז'וקוב. נעצר ב-1 בנובמבר 1947. ב-1 בנובמבר 1951 נשפט ל-25 שנות מאסר. שוחרר וזוכה ב-1953. כיהן בתפקידים בכירים בצבא.
גנרל קונסטנטין טלגין, חבר קרוב של גאורגי ז'וקוב. נעצר ב-24 בינואר 1948. נשפט לתקופת מאסר ארוכה. שוחרר וזוכה ב-1953. כיהן בתפקידים בכירים בצבא.
גנרל לאוניד מיניוק, עוזר של גאורגי ז'וקוב למשימות מיוחדות בשנים 1942-1944.נעצר ב-31 בדצמבר 1947. ב-1 בנובמבר 1951 נשפט ל-10 שנות מאסר. שוחרר וזוכה ב-1953. כיהן בתפקידים בכירים בצבא.
גנרל ולדימיר קריוקוב, חבר קרוב של גאורגי ז'וקוב. נעצר ב-18 בספטמבר 1948. נשפט לתקופת מאסר ארוכה. במטרה ללחוץ עליו נעצרה גם אשתו הזמרת לידיה רוסלנובה ונשפטה ל-10 שנות מאסר. בני הזוג שוחררו וזוכו מכל אשמה ב-1953.
כמו כן בפרשה זו הואשמו עובדים בכירים של נ.ק.ו.ד. ששרתו בשטח גרמניה הכבושה. גם הם נשפטו בתקופות מאסר, שוחררו בשנת 1953 אך לא הוחזרו לשירות.
פרשת פיקוד וולגה

בעקבות קבלת מידע על שיחה בין הגנרלים המשרתים בפיקוד וולגה, אבאקומוב ביקש מסטלין אישור לעצור אותם. לטענת אבאקומוב במהלך השיחה הגנרלים הרשו לעצמם ביטויים נגד השלטון. האישור התקבל בינואר 1947 ומיד נעצרו גנרלים המעורבים בפרשה. הם הוצאו להורג מיד עם סיום המשפט. בשנת 1956 כל הנאשמים זוכו מאשמה.
בנושא זה הואשמו:
גריגורי קוליק, סגן מפקד פיקוד וולגה. בעבר היה מרשל ברית המועצות
וסילי גורדוב, מפקד פיקוד וולגה
פיליפ ריבלצ'נקו, ראש המטה של הפיקוד